CELEX: 32020D2234
Language: ro
Date: 2020-10-23 00:00:00
Title: Decizia (UE) 2020/2234 a Consiliului din 23 octombrie 2020 privind semnarea, în numele Uniunii și al statelor membre ale acesteia, și punerea în aplicare cu titlu provizoriu a Protocolului la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, pentru a se ține seama de aderarea Republicii Croația la Uniunea Europeană

30.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 441/1
               
            
         DECIZIA (UE) 2020/2234 A CONSILIULUI
         din 23 octombrie 2020
         privind semnarea, în numele Uniunii și al statelor membre ale acesteia, și punerea în aplicare cu titlu provizoriu a Protocolului la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, pentru a se ține seama de aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5),
         având în vedere Actul de aderare a Croației, în special articolul 6 alineatul (2) al doilea paragraf,
         având în vedere propunerea Comisiei Europene,
         întrucât:
         
                     (1)
                  
                  
                     Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte (1) (denumit în continuare „acordul”), a fost semnat la 29 iunie 2012, iar partea IV (Comerț) din acord, cu excepția articolului 271, s-a aplicat în temeiul articolului 353 alineatul (4) din acord între Uniune și Honduras, Nicaragua și Panama de la 1 august 2013; între Uniune și Costa Rica și El Salvador de la 1 octombrie 2013; și între Uniune și Guatemala de la 1 decembrie 2013.
                  
               
                     (2)
                  
                  
                     La 24 septembrie 2012, Consiliul a autorizat Comisia să înceapă negocierile cu America Centrală în vederea încheierii unui protocol la acord pentru a se ține seama de aderarea Croației la Uniune (denumit în continuare „protocolul”).
                  
               
                     (3)
                  
                  
                     Negocierile s-au încheiat cu succes la 27 iunie 2019.
                  
               
                     (4)
                  
                  
                     Protocolul ar trebui să fie semnat și ar trebui să se aplice cu titlu provizoriu, până la finalizarea procedurilor necesare pentru intrarea sa în vigoare,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii și al statelor membre ale acesteia, a Protocolului la Acordul de instituire a unei asocieri între Uniunea Europeană și statele membre ale acesteia, pe de o parte, și America Centrală, pe de altă parte, pentru a se ține seama de aderarea Republicii Croația la Uniunea Europeană, sub rezerva încheierii protocolului menționat (2).
         
         
            Articolul 2
            Președintele Consiliului este autorizat să desemneze persoana sau persoanele împuternicite să semneze protocolul în numele Uniunii și al statelor membre ale acesteia.
         
         
            Articolul 3
            Protocolul se aplică cu titlu provizoriu în conformitate cu articolul 12 alineatul (3) din protocol (3) până la finalizarea procedurilor necesare pentru intrarea sa în vigoare.
         
         
            Articolul 4
            Prezenta decizie intră în vigoare la data adoptării.
         
         
            Adoptată la Luxemburg, 23 octombrie 2020.
            
               
                  Pentru Consiliu
               
               
                  Președintele
               
               S. SCHULZE
            
         
         
            (1)  JO L 346, 15.12.2012, p. 3.
         
            (2)  A se vedea pagina … din prezentul Jurnal Oficial.
         
            (3)  Data de la care protocolul se aplică cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.